Woord van die week: adamsappel - Maroela Media
Woord van die week: adamsappel
Argieffoto Foto: realworkhard, Pixabay
vooruitstekende, boonste deel van die strottehoof, by mans meer ooglopend as by vroue
Vertel dit vir die ou mense. Die adamsappel was die stuk appel wat in Adam se keel vasgesteek het toe hy vreesbevange besef het watter sonde hy en Eva gedoen het. Gelowiges glo dat Adam wel bestaan het, maar die berugte vrug word nêrens in Genesis 'n appel genoem nie en steek ook in g'n man, antiek of modern, se keel vas nie.
Die vyeblare in die verhaal dui moontlik op 'n vy, want dié vrug aard in die klimaat van die Mesopotamië (die vermeende setel van die Paradys). Dit is 'n oorlewering van rabbi's dat aan Adam en sy nakomelinge die keelknobbel tot 'n blywende skandteken gegee is.
Cheeki · 3 jare gelede
Nogal gewonder waar dit vandaan kom. 'n Teoloog voer aan dat die "vrug" in wese 'antieke kennis" van okkultiese aard is, waarmee die eerste mens en sy sagte ribbetjie hulle mee besig gaan hou het, kennis wat glo deur sekere geheime broederskappe gesoek of andersins bewaar word tot vandag toe, maar wat ten dele bekend geraak het. Nouja, wie sal weet?